Сыбырым щыпсэухэм ди фильмхэр ягу ирохь
Новосибирск къалэм къикIри Налшык и жылагъуэ телерадиокомпанием телеграммэ къэкIуащ. Абы итщ:
«Ди лэжьэгъу лъапIэхэ!
Ди гуапэу хъыбар фыдогъащIэ «Сыбырым щекIуэкI зэIущIэхэр» 19-нэ дунейпсо фестивалым и программэм фи деж щытраха «Къыу закъуэ» фильмыр зэрыхагъэхьамкIэ. А фильм гъуэзэджэмрэ ар зытеухуа цIыхубзымрэ псоми хуабжьу яфIэгъэщIэгъуэнщ икIи ар тезыха режиссёрым езым фильмыр цIыхухэм я пащхьэ ирилъхьамэ нэхъ тэмэм хъунт».
А махуэ дыдэм Налшык и жылагъуэ телерадиокомпанием къагъэхьыжащ «Урысейм и патриотхэр» XV урысейпсо конкурсым «Хэкум къулыкъу худощIэ» номинацэмкIэ лауреат зэрыщыхъуам и щыхьэт дипломыр.
Апхуэдэ ехъулIэныгъэхэмкIэ ди лэжьэгъухэм дохъуэхъу.
